text: মানসুরাহ মসজিদ () আলজেরিয়ার মানসুরাহ শহরে অবস্থিত একটি ধ্বংসপ্রাপ্ত ঐতিহাসিক মসজিদ। এই মসজিদটি মেরিনিড রাজত্বকালে নির্মাণ করা হয়েছে। এটি মানসুরাহ দুর্গের একটি অংশ হিসেবে প্রতিষ্ঠিত হয়েছিল।
  
  ইতিহাস 
  খননকাজে মসজিদটির নকশা সম্পর্কিত প্রকাশিত তথ্যসূত্রে পাওয়া যায়, ১৩০৩ সালে সুলতান আবু ইয়াকুব মসজিদটি নির্মাণ করেছেন এবং প্রধান প্রবেশপথটি ১৩৩৬ সালে আবু আল-হাসান নির্মাণ করেছেন। মেরিনিড সাম্রাজ্যের রাজত্বকালে মসজিদটি নির্মিত হয়েছে। মানসুরাহ দুর্গের পাশেই মসজিদটি অবস্থিত।
  
  ভবন 
  মসজিদের প্রাঙ্গনের মোট আয়তন ১০১ হেক্টর। উঠানের অভ্যন্তরে প্রাচীর দ্বারা বেষ্টিত ১৩ টি দরজা রয়েছে। উঠানের মাঝে ঝর্ণাসহ একটি অযুখানা আছে। অযুখানাটি তিনটি বারান্দা দ্বারা ঘেরা। নামাজঘরের অনুরূপ টালিকর্ম অযুখানাতে ব্যবহার করা হয়েছে। নামাজঘর সরাসরি অযুখানার সাথে সংযুক্ত। ১৩ শতকের সামাররা বায়বার্স মসজিদের অনুরূপ টালিকর্ম ক্বিবলা দেওয়ালে লক্ষ্য করা যায়।  মসজিদের মূল প্রবেশপথে ৩৮ মিটার উচ্চতা বিশিষ্ট বর্গাকার আকৃতির একটি মিনার রয়েছে। দামেস্কের উমাইয়া মসজিদের আদলে মিনারটি নির্মিত হয়েছে।
  
  চিত্রশালা
  
  আরও দেখুন 
   মসজিদের তালিকা 
   আফ্রিকার মসজিদের তালিকা
   আলজেরিয়ার মসজিদের তালিকা
   আলজেরিয়ায় ইসলাম
  
  তথ্যসূত্র
  
  বহিঃসংযোগ 
  
    মানসুরাহ মসজিদ
   মসজিদ
  
  বিষয়শ্রেণী:আলজেরিয়ার মসজিদ
  বিষয়শ্রেণী:আফ্রিকার মসজিদ
title: মানসুরাহ মসজিদ